ไปมอบตัวแล้ว แท็กซี่จอมโหด
ชนตำรวจชิงปืน ยิงผัว-เมีย2ศพ,โชเฟอร์ปืนโหดเข้ามอบตัว หลังก่อเหตุขับรถชนตำรวจจราจร สภ.บางใหญ่ ขโมยปืนไปยิง 2 ผัวเมียเจ้าของหอพักใน อ.บางใหญ่ดับแล้วเผ่นหนี แต่กลัวถูกวิสามัญทิ้งปืนในพงหญ้า สารภาพแค้นผู้ตายมาด่าร้องเพลงเสียงดังจนเป็นสาเหตุฆ่าระบายแค้น,คดีนายอนุพงค์ เรืองสวัสดิ์ อายุ 29 ปี โชเฟอร์แท็กซี่ขับรถชน ด.ต.จักรี พลาสิงห์ ผบ.หมู่งานจราจร สภ.บางใหญ่ ขณะปฏิบัติหน้าที่อำนวยการจราจร อยู่บริเวณปากทางเข้าวัดพระเงิน ถนนกาญจนาภิเษก ต.บางม่วง อ.บางใหญ่ จ.นนทบุรี ได้รับบาดเจ็บสาหัสก่อนชิงปืนตำรวจไปก่อเหตุยิงนายสมชาย แท่นจันทา อายุ 52 ปี และนางสังวาลย์ แท่นจันทา อายุ 50 ปี สองผัวเมียเจ้าของหอพักบ้านจันทรา อ.บางใหญ่ จ.นนทบุรี เสียชีวิต 2 ศพ เหตุเพราะ นายอนุพงค์ไม่พอใจถูกเจ้าของหอพักต่อว่าเรื่องร้องเพลงเสียงดัง หลังก่อเหตุนายอนุพงค์ทิ้งรถแท็กซี่แล้วหลบหนี,ความคืบหน้าเมื่อเวลา 07.00 น. วันที่ 18 เม.ย. พ.ต.ท.สีหเดช สระกอบแก้ว รอง ผกก.สส.สน.ตลิ่งชัน รับแจ้งว่ามีผู้ต้องหาคดียิงคนตาย 2 ศพในพื้นที่ จ.นนทบุรี ติดต่อเข้ามอบตัวกับตำรวจที่สน.ตลิ่งชัน จากนั้นชายคนดังกล่าวแสดงบัตรประชาชนระบุชื่อนายอนุพงค์ เรืองสวัสดิ์ อายุ 29 ปี จากการตรวจสอบเป็นคนร้ายที่ก่อเหตุจริงจึงนำตัวมาสอบสวน,นายอนุพงค์รับสารภาพว่า เป็นผู้ก่อเหตุยิงสองผัวเมียที่ จ.นนทบุรี เหตุเพราะมีเรื่องบาดหมางกับคู่กรณีมานานเมื่อตนทำเสียงดัง เจ้าของหอพักจะมาต่อว่าตลอดสร้างความอับอายกับเพื่อนข้าง ห้อง ช่วงเทศกาลสงกรานต์ตนเล่นกีตาร์อยู่ในห้องผู้ตายมาต่อว่าส่งเสียงดังรบกวน บางครั้งถูกแกล้งนำกุญแจมาล็อกไม่ให้เข้าห้อง ตนไปแจ้งตำรวจมาแล้วหลายครั้งแต่ตำรวจไม่มาตรวจสอบ ตั้งใจเก็บเงินซื้อปืนมายิงระบายแค้นแต่หาซื้อไม่ได้ จนกระทั่งก่อนเกิดเหตุนั่งคิดเรื่องนี้อยู่คนเดียวจนหมดความอดทนขับรถไปชนตำรวจจราจรแล้วขโมยปืนมาดับแค้น,นายอนุพงค์เปิดเผยอีกว่า หลังก่อเหตุหลบหนีเหมารถแท็กซี่ให้ไปส่งที่ จ.เพชรบูรณ์ นั่งฟังวิทยุ จส.100 มีข่าวตำรวจกำลังตามจับกลัวถูกวิสามัญ รถวิ่งมาถึงปั๊มน้ำมันเข้าเขต จ.พระนครศรีอยุธยาจึงลงจากรถนำปืนไปซ่อนไว้ในพงหญ้าหลังห้องน้ำแล้วตัดสินใจมามอบตัวที่ สน.ตลิ่งชัน จากนั้นตำรวจประสานไปยังตำรวจสืบสวน ภ.จ.นนทบุรี และสืบสวนภูธรภาค 1 ให้มารับตัวผู้ต้องหาและตรวจค้นหาปืนของกลางตามสถานที่กล่าวอ้างจนพบนำมาเป็นหลักฐานส่งให้พนักงานสอบสวน สภ.บางแม่นาง ท้องที่เกิดเหตุดำเนินคดี,ต่อมาเวลา 14.00 น. พล.ต.ต.สำราญ ยินดีอารมณ์ ผบก.ภ.จ.นนทบุรี พ.ต.อ.สุรพงษ์ ถนอมจิตร รอง ผบก. พ.ต.อ.ณัฐพล ศุกระศร รอง ผบก. พ.ต.อ. ณรงค์ฤทธิ์ ภักดีณรงค์ รอง ผบก. พ.ต.อ.กองสรร ควรระงับกมล ผกก.สภ.บางแม่นาง เจ้าหน้าที่ทหาร และกำลังกองร้อยควบคุมฝูงชนภูธรจังหวัดนนทบุรี นำตัวนายอนุพงค์มาทำแผนประกอบคำรับสารภาพที่หอพักบ้านจันทรา เลขที่ 15/32 หมู่ 13 ต.บางแม่นาง อ.บางใหญ่ จ.นนทบุรี ที่เป็นจุดเกิดเหตุสังหาร,วันเดียวกัน ที่อาคารข้าราชการตำรวจ ห้อง ไอซียู ชั้น 1 โรงพยาบาลตำรวจ พล.ต.อ.สมยศ พุ่มพันธุ์ม่วง ผบ.ตร. พล.ต.อ.พงศพัศ พงษ์เจริญ รอง ผบ.ตร. พล.ต.ท.ประวุฒิ ถาวรศิริ โฆษกสำนักงานตำรวจแห่งชาติ เข้าเยี่ยมอาการ ด.ต.จักรี พลาสิงห์ อายุ 45 ปี ผบ.หมู่งานจราจร สภ.บางใหญ่ หลังถูกนายอนุพงค์ เรืองสวัสดิ์ โชเฟอร์แท็กซี่ขับรถพุ่งเข้าชน พร้อมมอบกระเช้าและเงินจำนวนหนึ่งให้กับทางครอบครัว ด.ต.จักรี เพืี่อเป็นขวัญกำลังใจ
โชเฟอร์ปืนโหดเข้ามอบตัว หลังก่อเหตุขับรถชนตำรวจจราจร สภ.บางใหญ่ ขโมยปืนไปยิง 2 ผัวเมียเจ้าของหอพักใน อ.บางใหญ่ดับแล้วเผ่นหนี แต่กลัวถูกวิสามัญทิ้งปืนในพงหญ้า 
ข่าวหน้า1,แท็กซี่,โชเฟอร์ปืนโหด,ยิงผัวเมีย,พงหญ้า,จักรี พลาสิงห์,อนุพงค์ เรืองสวัสดิ์,นนทบุรี,เจ้าของหอพัก,ข่าว,ทีมข่าวหน้า1